Toshkentda gender masalalari bo‘yicha xalqaro forum bo‘lib o‘tadi (video)

Joriy yil 28-noyabr kuni Toshkentdagi “O‘zbekiston” xalqaro anjumanlar saroyida “XXI asrda gender va yoshlar masalalari bo‘yicha sheriklikni rivojlantirish” mavzusida xalqaro forum bo‘lib o‘tadi. Bu haqda Senat axborot xizmati xabar berdi.

Tadbir O‘zbekiston Respublikasining gender tenglikni ta’minlash masalalari bo‘yicha komissiyasi tomonidan xalqaro tashkilotlar bilan hamkorlikda tashkil etilmoqda.
Xalqaro forumda 50 dan ziyod xorijiy va 100 ga yaqin mahalliy ekspertlar ishtirok etadi.
Forumning 3 ta sho‘basi doirasida gender tenglikni ta’minlash hamda ayollar va yoshlar imkoniyatlarini kengaytirish bo‘yicha takliflar va tavsiyalar ishlab chiqish, bu borada qabul qilingan yangi me’yoriy-huquqiy hujjatlar bilan xalqaro jamoatchilikni tanishtirish, xorijiy tajribani o‘rganish va hamkorlik aloqalarini mustahkamlash nazarda tutilgan.